|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 8 ОТ 2023 Г. ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИИТЕ ОТ СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА 2023 – 2027 Г. В СЕКТОРА НА ПЧЕЛАРСТВОТО** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/ неприети** | **Мотиви** |
| --- | --- | --- | --- | --- |
|  | **Българска Асоциация на организации на производители на мед и пчелни продукти** [apis\_melifera@abv.bg](mailto:apis_melifera@abv.bg) по електронен път на 05.08.2024 г. | Уважаеми дами и господа,  „Българска Асоциация на организации на производители на мед и пчелни продукти“, Сдружение с нестопанска цел представляващо 100% от признатите Организации на производителите в сектор мед и пчелни продукти към момента.  В това си качество ви изпращаме нашите забележки описани подробно по–долу, относно публикуваният проект за изменение и допълнение на Наредба за условията и реда за прилагане на интервенциите от Стратегическия план за развитие на земеделието и селските райони за периода 2023 – 2027 г. в сектора на пчеларството. |  |  |
|  |  | Чл. 9 (4) т. 1:  са представени най-малко две съпоставими оферти и ~~договор с избрания оферент за всеки заявен разход, в оригинал~~, когато са електронни документи или сканирани копия на оригиналните документи;., Офертите следва да са издадени от ~~които не са издадени от~~ лица, които не са свързани помежду си или с кандидата; офертите съдържат наименование на оферента, срока на валидност на офертата, датата на издаване на офертата, подпис на оферента, описание на всеки един актив/услуга съгласно заложените за него изисквания, цена в левове или в евро с посочен ДДС, в случай че оферентът е регистриран по Закона за данък върху добавената стойност; офертите трябва да са издадени не по-късно от датата на сключване на договора с избрания оферент и да се придружават от технически спецификации; | Приема се частично | Направеното предложение за намаляване на броя на офертите не се приема, тъй като изискването е заложено в одобрения Стратегически план за развитие на земеделието и селските райони за периода 2023 – 2027 г., където изрично е регламентирано, че финансова помощ за активи, за които не е определена референтна цена се предоставя когато са представени най-малко три съпоставими оферти, които не са издадени от лица, свързани помежду си или с кандидата.  Предложението за отпадане на изискването за представяне на договор с оферента се приема и е направена нова редакция в чл. 9, ал. 4 от наредбата. |
|  |  | Искане: Отпадне на договор и намаляване броя на офертите.  Мотив: давам пример - за анализи направени в лаборатории извън страна е невъзможно да се сключи договор. Считаме че, две оферти са достатъчен аргумент за вписване и одобрение на разход в договор за финансиране. По същият начин за останалите активи от чл. 4. Практиката по отминалия прием по НПВУ показва, че е достатъчно. Предоставяне на договор и последващо му неизпълнение от страна на доставчика поради различни причини – като по – дълъг необходим срок за доставка или изработване ще доведе до необходимостта от Анекс и най вероятно до отказ от изпълнение на инвестицията. Закъснението при обработка на заявления и сключване на договори намалява до минимум времето за реакция на доставчиците. Също така риска от липса на финансиране поради недостиг на бюджет в отделните интервенции води несигурност за кандидатите и предварително изпълнение на желаните инвестиции. |  |  |
|  |  | Чл. 9 (4) т. 2:  ~~кандидатът представя решение за избор на доставчика/изпълнителя~~, а когато в случай, че кандидатът не е избрал най-ниската оферта, следва да представи – писмена обосновка за мотивите, обусловили избора му; в тези случаи ДФ "Земеделие" извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор; датите на издаване на документите са в следната времева последователност: ~~запитване~~, оферти, решение и договор; | Приема се |  |
|  |  | Мотиви: Във връзка с промяната на чл. 9, ал. 4, т. 1 |  |  |
|  |  | **Чл. 10. (1) По интервенциите по чл. 4 могат ~~да кандидатстват за подпомагане и~~ да получат плащане лица, които** | Не се приема | Не е необходима промяна на действащата разпоредба на чл. 10, ал. 1 от наредбата, тъй като не противоречи на изложените мотиви в становището. Същата е по-прецизна от правно-техническа точка с оглед систематичното място на чл. 10, който е в глава четвърта, която урежда изискванията към кандидатите за подпомагане. |
|  |  | Мотиви: Ако, е възможно да отпадне, поради проверка от система СЕУ, при кандидатстване и невъзможност от подаване на Заявление. |  |
|  |  | **Чл. 13 (1) Допустими за подпомагане по дейността по чл. 4, т. 1, буква „а“ са информационни семинари/лектории, които са тематични срещи за разглеждане и обсъждане на приоритетни теми: технологии в пчеларството, маркетинг, право, ветеринарна медицина, управление на пчелното стопанство, цифровизация и дигитализация и други, имащи отношение към сектора, доказано чрез мотивирана обосновка; в една от включените темите задължително се включват и въпроси за Натура 2000, свързани с целите на екологичната мрежа и ролята на земеделските стопани за постигането им.** | Приема се по принцип | Направена е нова редакция в чл. 13, ал. 1 от наредбата. |
|  |  | Мотиви:  Допълвам за да е по – конкретно. Разбира се все едно , че трябва във всяка тема да се включи екология. |  |  |
|  |  | **Чл. 18 (2) Разходите по ал. 1 се подпомагат при спазване на следните условия:** |  |  |
|  |  | 3. заявеното за финансиране количество ВЛП и средства за борба срещу агресорите и болестите в кошера съответства на броя на третираните пчелни семейства и приложената доза за всеки от тях е съгласно указанията на производителя;  3а. заявените за финансиране ВЛП и средства за борба срещу агресорите и болестите в кошера са за до две третирания на пчелните семейства ~~(пролетно~~ ~~и/или есенно),~~ извършени в периода по чл. 5 за съответния прием; | Не се приема | Съгласно чл. 18, ал. 1 от Наредба № 11 от 2 април 2015 г. за профилактика, ограничаване и ликвидиране на някои заразни болести по пчелите „на всички пчелни семейства в страната се извършва профилактично третиране с регистрирани ВМП с акарицидно действие. Препоръчва се регистрираните ВМП да се редуват, за да не се създава резистентност на акарите към тях.“  В ал. 2 е регламентирано, че третирането се извършва пролет и есен, в периодите, когато не се получава стоков мед. |
|  |  | Мотиви:  ДА отпадне конкретиката. В ВМД ясно така или иначе се проследява кога са направени третиранията. Текстовете със срок така или иначе са отпаднали от наредбата за третирания.  С промяна на климата последният добив на мед е края на юли до 10.08 в 95 % районите на страната. За борбата с вароа е от изключителна важност третирането да се извършва веднага след това . След разговора с ДФЗ уточнихме, че те следят и финансират два броя третирания , без значение кога точно са направени. |  |
|  |  | Чл. 21. (1) По дейността по чл. 4, т. 3 се подпомагат следните разходи за закупуване на:  (3) Броят на допустимите за подпомагане части/елементи съответства на броя на допустимите за подпомагане кошери по ал. 2, като за всеки един допустим кошер се финансират до три ~~различни~~ части/елементи./не повече от 150 бр. части годишно/ | Не се приема | Направеното предложение не се приема, тъй като изискването е заложено в одобрения Стратегически план за развитие на земеделието и селските райони за периода 2023 – 2027 г., където изрично е регламентирано, че допустимите за финансиране части/елементи са различни. |
|  |  | Искане: Да отпадне думата различни. |  |  |
|  |  | Мотиви: Първоначалната идея на закупуването на части е да бъдат подменени тези които се амортизират бързо и/или е необходимо да се допълнят.  Пример за бърза амортизация дъна и / или капаци.  Да се купят дъна за прашец , с които да се добави стойност в стопанствата.  Да се купят магазини - с промяна на климатичните особености пашите стават къси и малодобивни – в този смисъл е по – добре да се поставят магазини вместо корпуси. |  |  |
|  |  | ДОПЪЛНИТЕЛНА РАЗПОРЕДБА |  |  |
|  |  | **§ 1.** 11. „Референтни цени“ са цени, които представляват максималният размер на конкретен вид разход/актив, определен чрез пазарно проучване, който се допълва и актуализира ежегодно | Не се приема | Разходите/активите, които се подпомагат по чл. 4, т. 2, 3, т. 4, б. „а“, т. 5 и 7 са изчерпателно изброени в приложение № 1 от наредбата и в съответствие със одобрения Стратегически план за развитие на земеделието и селските райони за периода 2023 – 2027 г., поради което не могат да се допълват.  По отношение на актуализацията на референтните цени с оглед инфлацията в приложение № 1 от Наредбата е регламентирано ежегодното им актуализиране. |
|  |  | Мотиви:  С цел добавяне на невключени активи, както и актуализацията на пазарните цени с оглед инфлацията. |  |
|  |  | § 1. 12. „Свързани лица“ са тези, които се намират в следната свързаност:  а) едното лице участва в управлението на дружеството на другото;  ~~б) са съдружници~~;  в) съвместно контролират пряко трето лице;  г) ~~участват пряко в управлението или капитала на друго лице търговец по смисъла на Търговския закон, поради което между тях могат да се уговарят условия, различни от обичайните;~~  д) едното лице притежава повече от половината от броя на гласовете в общото събрание на другото лице;  е) са лица, чиято дейност се контролира пряко или косвено от трето физическо или юридическо лице;  ж) са лица, едното от които е търговски представител на другото;  з) са съпрузи или лица, които се намират във фактическо съжителство, роднини по права линия, по съребрена линия – до втора степен включително. | Не се приема | Направеното предложение е нецелесъобразно, тъй като може да доведе до злоупотреби с публични финансови средства. Целта на определението е да гарантира, че при предоставяне на публичен финансов ресурс, няма да се допуска възможност две лица да уговарят условия, различни от обичайните, в т. ч. и съдружниците в организациите на производителите.  По смисъла на § 1 от допълнителните разпоредби на Търговски закон свързани лица са:  „1. съпрузите, роднините по права линия – без ограничения, по съребрена линия – до четвърта степен включително, и роднините по сватовство – до трета степен включително;  2. работодател и работник;  3. лицата, едното от които участва в управлението на дружеството на другото;  4. съдружниците;  5. дружество и лице, което притежава повече от 5 на сто от дяловете и акциите, издадени с право на глас в дружеството;  6. лицата, чиято дейност се контролира пряко или косвено от трето лице;  7. лицата, които съвместно контролират пряко или косвено трето лице;  8. лицата, едното от които е търговски представител на другото;  9. лицата, едното от които е направило дарение в полза на другото.  (2) „Свързани лица“ са и лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните.“ |
|  |  | Моля, да се уточни че:  Да отпаднат букви: а), б), г) |  |  |
|  |  | Мотиви:  Членовете на ОП са съдружници ,но по Търговския закон те не са свързани лица. От друга страна ОП се занимава с търговия на пчелни продукти на своите членове – не търгува с допустими по Интервенците в сектор пчеларство активи, майки, отводки и дейности.  Същото се отнася и до две ФЛ – ЗС, които са членове на общинско и/или национално пчеларско дружество с нестопанска цел и участват в УС или ОС на същото. |  |  |
|  |  | В допълнение обръщам внимание, че част от Заявките за плащане на предходния прием не са подадени поради невъзможност от приключване на Заявлението за плащане, поради наличие на задължения към НАП. Наличието на задължения към НАП не е основание за невъзможност на подаване на Заявление за подпомагане или на Заявка за плащане. Това е основание за неплащане на помощта, като проверката е допустимо да се направи служебно към момента на плащане, както е по всички инвестиционни мерки от ПРСР и Стратегическия план. | Не се приема | Липсата на изискуеми публични задължения към държавата е общо изискване за допустимост към всички кандидати при предоставяне на публични финансови средства.  Изискването е общ принцип, заложен и в чл. 10 от наредбата, подобно на другото ни национално законодателство и не следва да се променя, поради евентуално възникване и уреждане на частни случаи. Даденият бенефициент е запознат с изискването за липса на задължения към НАП и следва да се приведе в съответствие с него още към момента на кандидтстване.  Не е целесъобразно същият да бъде допуснат, след което да се ангажира административен ресурс за извършване на административни проверки на всички останали документи във връзка с кандидатстването, проверки на място, проследяване дали е извършено плащане или не, изготвяне на договори и т.н., като в случай на непогасяване на задълженията, чак тогава да се установява, че кандидатът е недопустим за получаване на публично финансиране. |
|  |  | В тази връзка, искаме незабавно да се направят необходимите софтуерни промени на СЕУ така, че автоматичните проверки за задължения към НАП да отпаднат към момента на подаване на заявления за кандидатстване и заявки за плащане през системата СЕУ, а да се правят към момента на подписване на договор и оторизиране на плащането по заявленията. |  |  |
|  |  | Подкрепено от:  1. Българска Пчеларска Развъдна Асоциация  2. Сдружение на българските производители на биопродукти  3. Асоциация професионално пчеларство  4. Пчеларско сдружение Родопска пчела - Смолян  5. Браншови пчеларски съюз – Попово  6. ОБПС Нектар – Търговище  7. ОПС Акация 1899 – Пловдив  8. ОБПС гр. Стамболийски  9. ПС „Южна Пчела“ – Петрич  10. ПС „Пчелари“ – Русе  11. ПС „Липа“ - Стара Загора  12. ПС „Нектар“ - Първомай  13. ПС „Варненска златна пчела“ – Варна  14. СНЦ Пчела – Добрич 1946  15. Общинска Браншова Пчеларска Организация – Шабла  16. ПС „Акация“ – Каварна  17. ПС „Средногорска пчела“ – Брезово  18. ПС „Лавандула“ – Карлово  19. ПС „Пчела“ – Балчик  20. Варненска Областна Пчеларска Организация  21. ОПД „Свещеник Иван Дочев“ – гр. Шумен  22. ПС „Апис“ – Ямбол  23. ПС „Букет“ – Ловеч |  |  |